मुख्यमंत्री उद्धव ठाकरे

1. मुख्यमंत्री उद्धव ठाकरे यांच्या खुर्चीला आव्हान? 

मुख्यमंत्री उद्धव ठाकरे यांची विधानपरिषद आमदार म्हणून नियुक्तीला कोर्टात आव्हान देण्यात आलं आहे. राज्य मंत्रिमंडळाच्या ठरावाच्या घटनात्मक वैधतेस आव्हान देणारी याचिका मुंबई उच्च न्यायालयात दाखल करण्यात आली आहे.

सध्या लॉकडाऊनमुळे न्यायालयात फक्त तातडीच्या प्रकरणांची व्हीडिओ सुनावणी होत असल्याने ही याचिका सुनावणीस केव्हा येईल हे अद्याप स्पष्ट झालेलं नाही. 'लोकमत'ने ही बातमी दिली आहे. 

भाजपच्या प्रदेश कार्यकारिणीचे सदस्य आणि पुण्यातील व्यापारी रामकृष्णन उर्फ राजेश गोविंदस्वामी पिल्लई यांनी अॅड. विजय किल्लेदार यांच्यामार्फत ही याचिका दाखल केली आहे. मंत्रिमंडळाच्या 9 एप्रिलच्या ज्या बैठकीत राज्यपालांना अशी शिफारस करण्याचा निर्णय घेण्यात आला, ती बैठकच मुळात बेकायदेशीर आणि घटनाबाह्य असल्याने त्यातील निर्णयही बेकायदा ठरतो. त्यामुळे तो रद्द करावा अशी याचिकाकर्त्यांची मागणी आहे. 

मुख्यमंत्री उद्धव ठाकरे सध्या दोन्हीपैकी कोणत्याही सभागृहाचे सदस्य नाहीत. पदावर कायम राहण्यास त्यांनी शपथ घेतल्यापासून सहा महिन्यात दोन्ही... आणखी 4000 वर्णांसाठी लेख सुरू ठेवा:
पैकी कोणत्याही एका सभागृहाचे सदस्य होणं घटनेनुसार बंधनकारक आहे. त्यांची सहा महिन्यांची मुदत 26 मे रोजी संपत आहे.

दरम्यानच्या काळात विधानसभा किंवा विधानपरिषदेची निवडणूक होणं अपेक्षित नाही. विधान परिषदेवर 2014 मध्ये नेमलेल्या 12 सदस्यांपैकी दोन सदस्य ताज्या निवडणुकीत विधानसभेवर निवडून गेल्याने दोन जागा रिक्त आहेत. त्यापैकी एका जागेवर मुख्यमंत्री ठाकरे यांची नियुक्ती करावी अशी शिफारस मंत्रिमंडळाने केली होती. 

2. मुंबईकर वकिलाची चीनविरोधात कोर्टात धाव 

कोरोना विषाणूमुळे जगभर उद्भवलेल्या परिस्थितीसाठी चीन जबाबदार आहे. हा सात्विक संताप आशिष सोहानी या वकिलांनी आंतरराष्ट्रीय न्यायालयात नेला आहे.

कोरोनाचा फैलाव रोखण्यासाठी चीनने पावलं का उचलली नाहीत? चीनच्या सीमेबाहेर कोरोनाचा फैलाव का होऊ दिला? असा सवाल आशिष यांनी केला आहे. 'लोकसत्ता'ने ही बातमी दिली आहे. 

कोरोना

33 पानांच्या या याचिकेत त्यांनी भारत सरकारच्या वतीने 190 लाख कोटी रुपयांची मागणी केली आहे. 32 वर्षीय आशिष मुंबईचे माजी पोलीस उपायुक्त प्रदीप सोहानी यांचे पुत्र आहेत. 

3. बुलडाण्यातील जवानाचा हल्ल्यात मृत्यू 

जम्मू काश्मीरच्या बारामुल्ला जिल्ह्यात शनिवारी कट्टरतावाद्यांनी केलेल्या हल्ल्यात केंद्रीय राखीव पोलीस दलाच्या जवानांचा मृत्यू झाला. सकाळने ही बातमी दिली. 

सोपोर परिसरात CRPFच्या तुकडीवर कट्टरतावाद्यांनी हल्ला चढवला. या हल्ल्यात बिहारमधील राजवीर शर्मा, महाराष्ट्रातील बुलडाण्याचे सी.बी. भाकरे आणि गुजरातमधील साबरकांठा येथील परमार सत्यपाल सिंह यांचा मृत्यू झाला.

बेछूट गोळीबारानंतर जवानांनी परिसराला घेरत कट्टरतावाद्यांचा शोध घेण्यासाठी विशेष मोहीम हाती घेतली आहे. 

4. कोरोनामुळे पंजाबमध्ये एसीपीचा मृत्यू 

कायदा आणि सुव्यवस्था राखण्यात महत्त्वाची भूमिका बजावणाऱ्या पंजाब पोलिसातील सहाय्यक पोलीस आयुक्त अनिल कोहली यांचा कोरोनामुळे मृत्यू झाला. 52 वर्षीय कोहली यांना 8 एप्रिल रोजी रुग्णालयात दाखल करण्यात आलं.

मात्र त्यांची प्रकृती खालावत गेली. डॉक्टरांनी त्यांना व्हेंटिलेटरवर ठेवलं होतं. उपचारादरम्यान त्यांचा मृत्यू झाला. 'न्यूज 18 लोकमत'ने ही बातमी दिली आहे. 

त्यांच्या छातीचा एक्स-रे काढण्यात आला होता. त्यांचे कोरोना अहवाल पॉझिटिव्ह आले होते. त्यांच्या निधनामुळे पंजाब पोलिसांमध्ये शोकाकुल वातावरण आहे. 

5. मास्क घातला नाही म्हणून विकलांग मुलाला ठार...